જો તમે પણ નિર્દેશક રાજામૌલીની બ્લોકબસ્ટર ફિલ્મ 'બાહુબલી'ના ફેન છે તો તમારા માટે એક ખુશખબરી છે. રાજામૌલી આ ફિલ્મની નવી સિક્વલની જાહેરાત કરી નથી, પરંતુ હવે બાહુબલી પહેલાની વાર્તા ખૂબ રસપ્રદ અંદાજમાં જોવા મળશે. અત્યાર સુધી સુપરહીટ થયેલી આ બે ફિલ્મોમાં રાજા અમરેન્દ્ર બાહુબલી અને મહેન્દ્ર બાહુબલી હીરો હતા. અત્યારે હવે ફિલ્મના પ્રીક્વલમાં શિવગામી દેવીના શૌર્ય અને પરાક્રમની વાર્તા જોવા મળશે. નેટફ્લિક્સે હવે તેની નવી શ્રેણીમાં એક વખત ફરીથી માહિષ્માતિ સામ્રાજ્ય બતાવવાની તૈયારી દર્શાવી છે. એસએસ રાજમૌલીના માર્ગદર્શનમાં બે ભાગોમાં બનેલી આ બ્લોકબસ્ટર ફિલ્મ બાહુબલીના પ્રીક્વલમાં શિવગમીની યાત્રા જોવા મળશે.